CELEX: E2007J0003
Language: el
Date: 2007-12-14 00:00:00
Title: Απόφαση του Δικαστηρίου, της 14ης Δεκεμβρίου 2007 , στην υπόθεση E-3/07 — Εποπτεύουσα Αρχή της ΕΖΕΣ κατά Δημοκρατίας της Ισλανδίας (Αθέτηση υποχρεώσεων από συμβαλλόμενο μέρος — Οδηγία 2002/88/ΕΚ του Ευρωπαϊκού Κοινοβουλίου και του Συμβουλίου για την προσέγγιση των νομοθεσιών των κρατών μελών σχετικά με τα ληπτέα μέτρα κατά της εκπομπής αερίων και σωματιδιακών ρύπων προερχόμενων από κινητήρες εσωτερικής καύσης που τοποθετούνται σε μη οδικά κινητά μηχανήματα)

8.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/13
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   της 14ης Δεκεμβρίου 2007
   στην υπόθεση E-3/07
   Εποπτεύουσα Αρχή της ΕΖΕΣ κατά Δημοκρατίας της Ισλανδίας
   
      (Αθέτηση υποχρεώσεων από συμβαλλόμενο μέρος — Οδηγία 2002/88/ΕΚ του Ευρωπαϊκού Κοινοβουλίου και του Συμβουλίου για την προσέγγιση των νομοθεσιών των κρατών μελών σχετικά με τα ληπτέα μέτρα κατά της εκπομπής αερίων και σωματιδιακών ρύπων προερχόμενων από κινητήρες εσωτερικής καύσης που τοποθετούνται σε μη οδικά κινητά μηχανήματα)
   
   (2008/C 113/10)
   Στην υπόθεση E-3/07, Εποπτεύουσα Αρχή της ΕΖΕΣ κατά Δημοκρατίας της Ισλανδίας — προσφυγή με την οποία ζητείται από το Δικαστήριο να αποφανθεί ότι η Δημοκρατία της Ισλανδίας, παραλείποντας να θεσπίσει εμπρόθεσμα ή να κοινοποιήσει στην Εποπτεύουσα Αρχή της ΕΖΕΣ τη θέσπιση των απαραίτητων μέτρων για την εφαρμογή της πράξης που αναφέρεται στη δεύτερη περίπτωση του σημείου 1α του κεφαλαίου XXIV του παραρτήματος ΙΙ της συμφωνίας ΕΟΧ, δηλαδή της οδηγίας 2002/88/EΚ του Ευρωπαϊκού Κοινοβουλίου και του Συμβουλίου που τροποποιεί την οδηγία 97/68/ΕΚ, όπως προσαρμόστηκε στη συμφωνία ΕΟΧ με το πρωτόκολλο 1, αθέτησε τις υποχρεώσεις που υπέχει δυνάμει του άρθρου 2 της πράξης αυτής και δυνάμει του άρθρου 7 της συμφωνίας ΕΟΧ — το Δικαστήριο με την ακόλουθη σύνθεση: Carl Baudenbacher (πρόεδρος), Henrik Bull (εισηγητής δικαστής) και Thorgeir Örlygsson (δικαστής), εξέδωσε στις 14 Δεκεμβρίου 2007 απόφαση, το διατακτικό της οποίας έχει ως εξής:
   
               1.
            
            
               αποφαίνεται ότι, παραλείποντας να θεσπίσει εμπρόθεσμα τα μέτρα που είναι απαραίτητα για την εφαρμογή της πράξης που αναφέρεται στη δεύτερη περίπτωση του σημείου 1a του κεφαλαίου XXIV του παραρτήματος II της συμφωνίας ΕΟΧ, δηλαδή της οδηγίας 2002/88/ΕΚ του Ευρωπαϊκού Κοινοβουλίου και του Συμβουλίου, της 9ης Δεκεμβρίου 2002, που τροποποιεί την οδηγία 97/68/ΕΚ για την προσέγγιση των νομοθεσιών των κρατών μελών σχετικά με τα ληπτέα μέτρα κατά της εκπομπής αερίων και σωματιδιακών ρύπων προερχόμενων από κινητήρες εσωτερικής καύσης που τοποθετούνται σε μη οδικά κινητά μηχανήματα, όπως προσαρμόστηκε στη συμφωνία ΕΟΧ μέσω του πρωτοκόλλου 1 της εν λόγω συμφωνίας, η Δημοκρατία της Ισλανδίας αθέτησε τις υποχρεώσεις που υπέχει δυνάμει του άρθρου 2 της πράξης αυτής και δυνάμει του άρθρου 7 της συμφωνίας ΕΟΧ·
            
         
               2.
            
            
               διατάσσει τη Δημοκρατία της Ισλανδίας να καταβάλει τα δικαστικά έξοδα.